พระราชกฤษฎีกาจัดตั้งเทศบาลเมืองรังสิตพ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๒๓ เมษายน พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองรังสิตโดยเปลี่ยนแปลงฐานะเทศบาลตำบลประชาธิปัตย์ในอำเภอธัญบุรี จังหวัดปทุมธานี เป็นเทศบาลเมือง และเปลี่ยนชื่อเป็นเทศบาลเมืองรังสิตอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓ ประกอบกับมาตรา๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองรังสิต พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลประชาธิปัตย์ ในอำเภอธัญบุรีจังหวัดปทุมธานี เป็นเทศบาลเมือง และเปลี่ยนชื่อเป็น เทศบาลเมืองรังสิตมาตรา ๔ ให้เทศบาลเมืองรังสิตในอำเภอธัญบุรี จังหวัดปทุมธานี มีเขตดังนี้หลักเขตที่ ๑ ซึ่งตั้งอยู่ที่จุดซึ่งเส้นแบ่งเขตอำเภอคลองหลวงกับอำเภอธัญบุรีจังหวัดปทุมธานี ตัดกับแนวเขตทางรถไฟสายเหนือ ฟากตะวันออก บริเวณพิกัด PR ๗๓๓๔๗๔ด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตอำเภอคลองหลวงกับอำเภอธัญบุรีจังหวัดปทุมธานี ไปทางทิศตะวันออกเฉียงเหนือ ผ่านทางหลวงแผ่นดินหมายเลข ๑ กรุงเทพฯ- เชียงราย ถึงหลักเขตที่ ๒ ซึ่งตั้งอยู่ที่จุดซึ่งเส้นแบ่งเขตอำเภอคลองหลวงกับอำเภอธัญบุรีจังหวัดปทุมธานี บรรจบกับเส้นแบ่งเขตตำบลประชาธิปัตย์กับตำบลบึงยี่โถ อำเภอธัญบุรีจังหวัดปทุมธานี บริเวณพิกัด PR ๘๐๑๔๘๙ด้านตะวันออกจากหลักเขตที่ ๒ เป็นเส้นเลียบตามแนวเส้นแบ่งเขตตำบลประชาธิปัตย์กับตำบลบึงยี่โถอำเภอธัญบุรี จังหวัดปทุมธานี ไปทางทิศใต้ ผ่านทางหลวงแผ่นดินหมายเลข ๓๐๕ รังสิต -นครนายก ถึงหลักเขตที่ ๓ ซึ่งตั้งอยู่ที่จุดซึ่งเส้นแบ่งเขตตำบลประชาธิปัตย์กับตำบลบึงยี่โถอำเภอธัญบุรี จังหวัดปทุมธานี บรรจบกับเส้นแบ่งเขตอำเภอธัญบุรีกับอำเภอลำลูกกาจังหวัดปทุมธานี บริเวณพิกัด PR ๘๐๑๔๕๙ด้านใต้จากหลักเขตที่ ๓ เป็นเส้นเลียบตามแนวเส้นแบ่งเขตอำเภอธัญบุรีกับอำเภอลำลูกกาจังหวัดปทุมธานี ไปทางทิศตะวันตกเฉียงใต้ ผ่านทางหลวงแผ่นดินหมายเลข ๑ กรุงเทพฯ -เชียงราย ถึงหลักเขตที่ ๔ซึ่งตั้งอยู่ที่จุดซึ่งเส้นแบ่งเขตอำเภอธัญบุรีกับอำเภอลำลูกกา จังหวัดปทุมธานีตัดกับแนวเขตทางรถไฟสายเหนือ ฟากตะวันออก บริเวณพิกัด PR ๗๓๘๔๔๑ด้านตะวันตกจากหลักเขตที่ ๔ เป็นเส้นเลียบตามแนวเขตทางรถไฟสายเหนือฟากตะวันออกไปทางทิศเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองรังสิต พ.ศ.๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลตำบลประชาธิปัตย์ซึ่งจัดตั้งขึ้นโดยพระราชกฤษฎีกาจัดตั้งเทศบาลตำบลประชาธิปัตย์อำเภอธัญบุรี จังหวัดปทุมธานี พ.ศ. ๒๕๓๗มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลเมืองและเปลี่ยนชื่อเป็นเทศบาลเมืองรังสิตเพื่อให้ตรงกับชื่อที่เป็นที่รู้จักกันโดยทั่วไป ไม่เกิดความสับสนในการติดต่อราชการและเป็นไปตามเจตนารมณ์ของประชาชนในท้องถิ่น จึงจำเป็นต้องตราพระราชกฤษฎีกานี้ปิติวรรณ/จัดทำ๒๐ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๒๐/ตอนที่ ๓๖ ก/หน้า ๑๘/๑ พฤษภาคม ๒๕๔๖